[{"text_idx": "#000008", "text": "Kuna Eesti vo\u0303istluskalendris oli nendel kuupa\u0308evadel kavas Po\u0303lva lahtised meistrivo\u0303istlused, siis otsustati pakkuda selle kaudu ka Eesti laskuritele vo\u0303imalust osaleda Polish Openil. Registreerus 5 pu\u0308ssi ja 4 pu\u0308stolilaskurit, kellest keegi ku\u0308ll finalistide hulka ei pa\u0308a\u0308senud.Nimelt peeti pu\u0308hapa\u0308eval nn. \u201cHybrid final\u201d, kus osalesid 4 vo\u0303istluspaigas kvalifitseerunud laskurit ja 4 online tulemuste alusel parimaks osutunud vo\u0303istlejat. Pu\u0308stoli laskurite finaali vo\u0303itis paar aastat tagasi Elvaski Euroopa Karikaetapil vo\u0303idutsenud Ruslan Lunev Aserbaidz\u030caanist ja pu\u0308ssilaskurite finaali Sagen Maddalena USA-st.Poola vo\u0303istlusest oli ilmselt kasu ka Po\u0303lva vo\u0303istlusele, sest osalejaid tuli lisaks ja tulemused olid ko\u0303rgeklassilised. Nii said naiste pu\u0308ssiharjutuses neli esimest kohta Polish Openil osalejad ja ka meeste pu\u0308ssi ning mo\u0303lema pu\u0308stoliharjutuse vo\u0303itjad tulid online vahetusest. Elva laskuritest said kahel vo\u0303istlusel korraga tulemused kirja Marianne Tavits ja Marleen Riisaar, kes mo\u0303lemad pu\u0308stitasid 60 lasuga o\u0303hupu\u0308ssist laskmises uued isiklikud rekordi. Marianne rekordinumbrid on nu\u0308u\u0308d 616,0 ja Marleenil 613,3 silma. Nende tulemustega ja\u0308id nad alla vaid 618,9 silma lasknud Anastassia Olewiczile, kes mullu Poolas ja\u0308i kahe lasu kaugusele auto vo\u0303itmisest."}, {"text_idx": "#000009", "text": "Kuna Marianne oli ametis ka elektrooniliste seadmete operaatorina ja online u\u0308lekande korraldajana, siis teistes pu\u0308ssi harjutustes jagasid paremaid palasid Marleen ja Tuuli Ku\u0308barsepp. 3\u00d720 lasku standardis lasid mo\u0303lemad 570 silma, kuid u\u0308he enam lastud siseku\u0308mnega vo\u0303itis kuldmedali Marleen. Seevastu lamades harjutuses sai Tuuli revans\u030ci, lastes 618,1 silma ja edestas Marleeni 3,9 silmaga. Siin tagas Elvale kolmikvo\u0303idu Karita Ers, kes varsti aastaseks saava tu\u0308tre ko\u0303rvalt on taas treeningutega alustanud ja pu\u0308stitas kohe uue isikliku rekordi 611,7 silma."}, {"text_idx": "#000010", "text": "Kuid Elva laskurid kurvastasid po\u0303lvalasi veelgi, sest kokku viidi auhinnalaualt minema pea-aegu kolmandik medaleid. U\u0308ks va\u0308a\u0308rtuslikumaid oli kindlasti tu\u0308drukute 40 lasu o\u0303hupu\u0308ssiharjutuses kulla vo\u0303itnud Kristina Mo\u0308lderi saavutus, kes hommikul osales ka naiste 60 lasu harjutuses ja viimases vahetuse lasi veel 40 lasku otsa. Ta tegi seda nii ha\u0308sti, et lisaks esikohale ta\u0308itis tulemusega 405,1 silma ka meistrinormi. Siin sai kolmanda koha isikliku rekordi la\u0308hedase 391,1 silmaga Nathalie Lessing. See ei ja\u0308a\u0308nud tema ainukeseks medaliks, sest tu\u0308drukute 3\u00d710 lasku standardis vahetas ta na\u0308dal tagasi B-klassi meistrivo\u0303istlustel saadud pronksmedali nu\u0308u\u0308d kulla vastu,. Ja\u0308rjekordse kolmikvo\u0303idu tagasid selles harjutuses Elvale Elgitha Vaarik ja Kaile U\u0308lper, kellele see oli esimene auhinnaline koht peale treeningute alustamist pool aastat tagasi. Esimese medali sai ka Hugo Uiga poiste lamades harjutuses, kaotades esikoha vaid 0,1 silmaga Po\u0303lva noormehele Ma\u0308rt Helmojale. Kolmandat vo\u0303istlust ja\u0308rjest sai medali Kaimar Kalnitski, olles 3\u00d710 lasku harjutuses teine poiss. Kaks isiklikku rekordit pu\u0308stitas Mihkel Villem Ko\u0303ps. Poiste o\u0303hupu\u0308ssi harjutuse tuli ta 383,7 silmaga kolmandaks, kuid rohkem on va\u0308a\u0308rt tema tulemus 60 lasu lamades harjutuses, kus ta ja\u0308i meeste arvestuses 604,9 silmaga 8. kohale. Selles vo\u0303istluses to\u0303i Elvale ho\u0303bemedali Marek Tamm 613,0 silmaga."}, {"text_idx": "#000011", "text": "Pu\u0308stolitiirust hankisid medaleid meile Heldur Kurig o\u0303hupu\u0308stoli harjutuses ho\u0303beda 532 silmaga ning spordipu\u0308stolis pronksi 536 silmaga ja Anni Irs naiste spordipu\u0308stoli harjutuses 536 silmaga pronksmedali, kaotades ho\u0303beda vaid 1 silmaga Anna Kules\u030covale. Oma esimesel vo\u0303istlusel tuli Arve Laidveel poiste o\u0303hupu\u0308stoli harjutuses leppida neljanda kohaga. Ko\u0303ik kohad ja tulemused on vo\u0303istluse protokollis"}]